CELEX: 62008CN0550
Language: fi
Date: 2008-12-11 00:00:00
Title: Asia C-550/08: Ennakkoratkaisupyyntö, jonka Finanzgericht München (Saksa) on esittänyt 11.12.2008 — British American Tobacco (Germany) GmbH v. Hauptzollamt Schweinfurt

21.3.2009   
            
            
               FI
            
            
               Euroopan unionin virallinen lehti
            
            
               C 69/19
            
         Ennakkoratkaisupyyntö, jonka Finanzgericht München (Saksa) on esittänyt 11.12.2008 — British American Tobacco (Germany) GmbH v. Hauptzollamt Schweinfurt
   (Asia C-550/08)
   (2009/C 69/34)
   Oikeudenkäyntikieli: saksa
   Ennakkoratkaisua pyytänyt tuomioistuin
   Finanzgericht München
   Pääasian asianosaiset
   
      Kantaja: British American Tobacco (Germany) GmbH
   
      Vastaaja: Hauptzollamt Schweinfurt
   Ennakkoratkaisukysymykset
   
               1)
            
            
               Onko valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta 25.2.1992 annetun neuvoston direktiivin 92/12/ETY (1) 5 artiklan 2 kohdan ensimmäisen alakohdan ensimmäistä luetelmakohtaa tulkittava siten, että valmisteveron alaiset sellaiset muut kuin yhteisötavarat, joihin sovelletaan (ETY) N:o 2913/92 (tullikoodeksi) 84 artiklan 1 kohdan a alakohdan mukaista sisäistä jalostusmenettelyä, ovat myös silloin väliaikaisesti valmisteverottomia, kun ne vasta valmisteverottomien tuotteiden tuonnin jälkeen valmistetaan sisäisessä jalostusmenettelyssä näistä tuotteista, siten että niiden liikkumisen yhteydessä ei direktiivin 92/12/ETY johdanto-osan 15. perustelukappaleessa sanotun mukaisesti ole tarpeen käyttää direktiivin 92/12/ETY 18 artiklan 1 kohdassa tarkoitettua saateasiakirjaa?
            
         
               2)
            
            
               Jos vastaus ensimmäiseen kysymykseen on kieltävä:
               Onko direktiivin 92/12/ETY 15 artiklan 4 kohtaa tulkittava siten, että sen osoittaminen, että valmisteveron alaiset tuotteet on luovutettu vastaanottajalle, voi tapahtua myös muulla tavalla kuin direktiivin 92/12/ETY 18 artiklassa mainitun saateasiakirjan avulla?
            
         
      (1)  EYVL L 76, s. 1.